CELEX: 62009TN0264
Language: et
Date: 2009-07-02 00:00:00
Title: Kohtuasi T-264/09: 2. juulil 2009 esitatud hagi — Tecnoprocess versus komisjon ja Euroopa Komisjoni delegatsioon Marokos

12.9.2009   
            
            
               ET
            
            
               Euroopa Liidu Teataja
            
            
               C 220/36
            
         2. juulil 2009 esitatud hagi — Tecnoprocess versus komisjon ja Euroopa Komisjoni delegatsioon Marokos
   (Kohtuasi T-264/09)
   2009/C 220/76
   Kohtumenetluse keel: itaalia
   
      Pooled
   
   
      Hageja: Tecnoprocess (Rooma, Itaalia) (esindaja: advokaat A. Majoli)
   
      Kostjad: Euroopa Ühenduste Komisjon ja Euroopa Komisjoni delegatsioon Marokos
   
      Hageja nõuded
   
   
               —
            
            
               Tuvastada EL Rabatis asuva delegatsiooni tegevusetus EÜ artikli 232 tähenduses;
            
         
               —
            
            
               Tuvastada vastavalt asutamislepingu artiklile 288 delegatsiooni ja komisjoni lepinguväline vastutus hageja suhtes ja mõista nendelt, solidaarselt, hageja kasuks välja kahjuhüvitis suuruses 1 000 000 eurot (üks miljon eurot).
            
         
      Väited ja peamised argumendid
   
   Põhikohtuasja hageja tegutseb erinevates tööstusturu sektorites. Alates 2002. aastast osaleb Tecnoprocess koostöötalituse EuropAid korraldatud hangete kaudu projektides, mille eesmärk on komisjoni poolt arengumaadele välisabi andmine ja mida finantseeritakse Euroopa Liidu eelarvest ja Euroopa arengufondist. Käesoleva hagiga soovib hageja, et Esimese Astme Kohus kontrolliks kostja tegevust järgmiste lepingute täitmisel:
   
               —
            
            
               Leping EuropeAid 1144205/D/S/MA (hange 14/2003/meda/b7 — 4100/ib/96/0587) — RESTAUREERIMINE;
            
         
               —
            
            
               Leping EuropeAid 114194/D/S/MA (hange 15/2003/meda/b7 — 4100/ib/96/0587) — KÜLM;
            
         
               —
            
            
               Leping EuropeAid 114194/D/S/MA (hange 16/2003/meda/b7 — 4100/ib/96/0587) — KÜLM; ja
            
         
               —
            
            
               Leping EuropeAid/12088/D/S/MA) — Centre Assistance Technique des Industriels des Équipements pour véhicules (Cetiev) osad 3 ja 6.
            
         Kolme esimese MEDA I programmi raames sõlmitud lepingu esemeks oli Rabatis asuva Office de la Formation professionnelle et de la Promotion du Travail (OFPPT) söökla ja restorani teenindamiseks vajalike seadmete tarne.
   Nende lepingute täitmisel keeldus OFPPT allkirjastamast dokumenti kaupade kättesaamise kohta, kuigi ta ise juba kasutas vaidlusaluseid tooteid, mille hageja oli nõuetekohaselt tarninud.
   Samasugused probleemid tekkisid neljanda lepinguga, mis oli sõlmitud MEDA 2 programmi raames, et tarnida sõidukite filtrite testimiseks spetsiaalseid seadmeid.
   Hageja sõnul on kostja tegevusetus — mis seisneb selles, et ta ei leidnud kõnealuste lepingute täitmisel esinenud oluliste puuduste kõrvaldamiseks Tecnoprocessi huvidele vastavat lahendust — aluseks ühenduse lepinguvälise vastutuse tekkimisele.
   Hageja tugineb finantsmääruse artiklile 56, õiguspärase ootuse põhimõttele, proportsionaalsuse põhimõttele ja õigusele konfidentsiaalsusele.